Hati ya kufanya muhtasari: Mkuu wa WHO wa bara la Afrika Bi Matshidiso Moeti anasema kuwa kumekuwa na hofu juu ya kukua kwa kasi ya maambukizi katika taifa hilo la Afrika Mashariki. 

"Kwa hakika tumeona kuwa watu kuaacha kuchangamana, pamoja na kupiga marufuku kwa mikusanyiko ya watu wengi kumechukua muda mrefu kufanyika  na tunaamini kuwa hayo yanaweza kuwa ni moja ya mabo yaliyopelekea ongezeko la kasi la wagonjwa wa corona," ameeleza Dkt Moeti katika mkutano na wanahabari. 

Waliopona corona Tanzania

Kauli ya WHO inajiri wakati ambapo Waziri wa afya wa nchi hiyo Ummy Mwalimu akithibitisha kuwa wagonjwa 37 waliokuwa wameambukizwa virusi vya Corona (COVID-19) wamepona na kuruhusiwa kurejea nyumbani baada ya vipimo vya mwisho kuthibitisha kwamba hawana maambukizi ya COVID-19.

"Watu hawa 108 hawana dalili zozote za ugonjwa kama vile homa au mwili kuchoka isipokuwa wapo katika vituo vya matibabu kusubiri vipimo vya mwisho ili kuthibika kwamba hawana virusi vya corona kabla ya kuruhusiwa kutoka vituoni, hivyo wamepona na wameruhusiwa kurejea nyumbani,"alisema Bi Ummy akizungumza na chombo kimoja cha habari nchini humo.

Kufikia sasa Tanzania ina wagonjwa 299 baada ya wizara ya Afya Zanzibar kuthibitisha wagonjwa wapya 15 Ijumaa Aprili 24.

Tanzania kwa mara ya kwanza iliripoti mgonjwa wa kwanza wa corona Machi 16.

Baada tu ya kuripotiwa kwa ugonjwa huo, serikali ya Tanzania ilitangaza kufungwa kwa shule na vyuo vikuu pamoja na matukio ya kukusanya watu wengi kama ligi za michezo ikiwemo mpira na matamasha ya muziki. 

Hata hivyo, serikali ya rais John Pombe Magufuli imekosolea vikali kwa kutochukua hatua kali kama kufunga (lockdown) vitovu vya maambukizi kama miji ya Dar es Salaam na Zanzibar. 

Msimamo wa serikali ni upi? 

Watanzania wamesisitiziwa kuchukua tahadhari za usafi na kujitenga wenyewe

Jumatano, rais wa Tanzania John Pombe Magufuli liweka wazi kuwa serikali yake haitalifungia jiji la Dar es Salaam. 

Licha ya Dar es Salaam kuwa kitovu cha maambukizi, Magufuli amesema jiji hilo la watu milioni sita ndio moyo wa mapato ya...\nMuhtasari katika lugha sawa na hati:
Kuchelewa kwa Tanzania kuchukua hatua kali za kukabiliana na kusambaa kwa maambukizi ya corona kunatajwa na Shirika la Afya Duniani (WHO) kama sababu ya kuongezeka kwa wagonjwa nchini humo.